KHAIR UDDIN HASYUDEEN & RAZI PROFIL KORPORAT
ISI KANDUNGAN Pengenalan Perkhidmatan Pengauditan Pe r kh i d m ata n Pe rcu ka i a n L a i n - l a i n Pe r kh i d m ata n Pelanggan Kami Perkembangan Kerjaya Rakan-rakan Kongsi Cawangan Pejabat 01 02 05 08 09 11 13 15
01 Your Partner In Strategic Excellence PENGENALAN Firma KHR telah ditubuhkan pada tahun 1992 dan terus mengorak langkah sebagai salah sebuah firma profesional yang terkemuka di Malaysia. Sejak dari itu, kami membangunkan pengetahuan dengan mempelbagaikan bidang kepakaran sedia ada serta turut memaksimumkan modal insan kami. Pasukan kami terdiri dari kalangan professional yang berkemahiran tinggi serta berdedikasi. Pejabat-pejabat kami terletak di Bandaraya Kuala Lumpur, Wilayah Utara, Timur dan Selatan Semenanjung Malaysia. Di KHR, kami sentiasa mengutamakan kesempurnaan perniagaan pelanggan-pelanggan kami di dalam industri yang mereka ceburi. Ini dapat meningkatkan kemampuan kami untuk memberikan khidmat nasihat dalam bidang Strategi, Pengauditan dan Percukaian dengan menghubungkan penyelesaian perniagaan yang strategik dengan menawarkan nilai tambah bagi meningkatkan prestasi perniagaan secara keseluruhan. Visi Untuk menjadi perunding perniagaan pilihan dalam peningkatan nilai perniagaan. Misi Memberi nasihat mengenai bidang strategik, operasi dan kepatuhan dalam membantu pelanggan untuk meningkatkan nilai perniagaan mereka. Khairuddin Hasyudeen & Razi
PERKHIDMATAN PENGAUDITAN Kejatuhan syarikat-syarikat besar disebabkan penyelewengan perakaunan dan tadbir urus korporat yang lemah telah mendorong syarikat-syarikat pada hari ini untuk memberikan lebih penekanan kepada aspek pematuhan terhadap piawaian perakaunan terkini serta perlaksanaan tadbir urus dan akauntabiliti korporat yang lebih telus di dalam organisasi mereka. Berbekalkan pengetahuan dan kepakaran melebihi dua dekad, kami di KHR komited untuk memberi perkhidmatan pengauditan terhadap infrastruktur perakaunan dan operasi syarikat anda disamping menambahbaik laporan kewangan serta pematuhannya kepada peraturan-peraturan yang telah ditetapkan. Pendekatan "audit berasaskan risiko" yang digunapakai oleh juruaudit professional kami akan membantu memperbaiki prestasi perniagaan, meminimakan risiko serta meningkatkan nilai perusahaan anda. Kami menawarkan pelbagai jenis perkhidmatan audit dan semakan bagi membantu anda mengemaskini kawalan dalaman dan operasi syarikat, meningkatkan pematuhan dalam penyediaan laporan kewangan serta menaikkan kualiti tadbir urus korporat bagi mencapai objektif perniagaan anda. Khairuddin Hasyudeen & Razi 02
03 PERKHIDMATAN : PENGAUDITAN Audit Penyata Kewangan Kami menawarkan perkhidmatan audit Penyata Kewangan dimana kami memberikan laporan juruaudit bebas terhadap penyata kewangan anda samada ianya disediakan mengikut piawaian pelaporan kewangan yang dibenarkan serta mematuhi undang-undang yang berkaitan. Di samping itu, kami menyemak elemen-elemen penting penyata kewangan anda termasuk sistem kawalan dalaman dan sistem operasi untuk mengenal pasti sebarang risiko kritikal dan seterusnya memberikan cadangan untuk penambahbaikan. Usaha Wajar ("Due Diligence") Kewangan Perkhidmatan Usaha Wajar Kewangan KHR akan membantu anda mendapatkan penilaian bebas dan profesional terhadap syarikat-syarikat sasaran anda merangkumi aspek strategik dan kewangannya. Ini akan meningkatkan pengetahuan dan kefahaman terhadap syarikat-syarikat sasaran tersebut bagi membantu anda membuat keputusan yang tepat dalam pelaburan melalui kajian menyeluruh, analisa mendalam, dan nasihat berkenaan dengan kedudukan kewangan, prestasi semasa syarikat dan prospeknya serta faktor-faktor kejayaan kritikal dalam konteks industri dan pasaran berkaitan. Siasatan Kewangan Bagi khidmat Siasatan Kewangan pula, kami akan mengambil, menyusun, dan menganalisa maklumat dan rekod kewangan bagi membantu anda membuat keputusan yang tepat terhadap sesuatu transaksi atau segmen dalam perniagaan anda. Kami akan membantu anda menyelidik dan menilai percanggahan kewangan dan pengendalian perniagaan yang tidak telus bagi mengurangkan risiko penipuan dan salah nyata. Kami juga menyediakan nasihat bebas dan profesional dalam menangani isu-isu sensitif ini secara sulit. Audit Khas & Lain-lain Semakan Bagi memastikan kredibiliti dan kualiti maklumat kewangan, perkhidmatan Audit Khas dan Semakan kami telah disusun dengan rapi untuk menilai dan mengesah bahagian-bahagian tertentu pada maklumat kewangan anda bagi memastikan ketepatan dan pematuhan kepada presedur-prosedur yang telah ditetapkan. Khairuddin Hasyudeen & Razi
PERKHIDMATAN : PENGAUDITAN Audit Sistem Teknologi Maklumat (IT) & Khidmat Perunding IT Audit Sistem Teknologi Maklumat (IT) Audit IT ini merangkumi penilaian ke atas sistem perakaunan dan sistem teknologi maklumat sesebuah entiti bagi memastikan semua maklumat dari sistem-sistem ini boleh digunapakai untuk menyokong pendapat bebas juruaudit penyata kewangan. Semakan Kawalan Sistem Maklumat Semakan ini merangkumi penilaian terhadap kawalan dalaman sistem dan aplikasi yang sedang digunapakai oleh entiti bagi memastikan kawalan yang rapi dan mencukupi telah dilaksanakan supaya infrastruktur sistem dan aplikasinya adalah memenuhi keperluan perniagaan serta mampu beroperasi dengan cekap dan berkesan. Ini termasuk penilaian terhadap kedua-dua kawalan umum dan khusus yang digunapakai dalam sistem teknologi maklumat dan perlindungan aset-aset maklumat tersebut. Penilaian terhadap proses penghantaran maklumat sesebuah entiti juga adalah termasuk sebahagian daripada skop perkhidmatan ini. Penilaian Khidmat Sokongan Sistem Maklumat Perkhidmatan ini melibatkan penilaian kami terhadap perkhidmatan sokongan seperti pembaikan dan penyelenggaraan yang disediakan oleh pembekal perkakasan ("hardware") dan perisian ("software") sesebuah entiti. Penilaian Sistem & Kitaran Hidup ("Life Cycle") Infrastruktur Penilaian lengkap terhadap sistem dan kitaran hidup infrastrukturnya akan dibuat bagi mengenalpasti komitmen belanja sesebuah entiti bagi menampung keperluan pembangunan sistem pada masa hadapan; Penilaian terhadap Sistem Maklumat termasuk Pelan Pemulihan Bencana (DRP) dan Pelan Kesinambungan Perniagaan (BCP). Kami akan membuat ujian terhadap pelan-pelan tersebut bagi memastikan ianya dalam keadaan yang baik dan berkesan; Menyediakan program sistem maklumat bertulis atau keperluan pengguna ("user requirements") yang khusus bagi pihak pelanggan untuk menyelesaikan isu-isu yang dihadapi oleh entiti termasuk masalah berkaitan sistem perakaunan. Kami juga akan memberi cadangan bagi tujuan menambahbaik sistem maklumat terkini yang sedang digunapakai. Penyusunan Semula Proses Perniagaan Perkhidmatan ini merangkumi semakan semula terhadap proses perniagaan anda bagi mengenal pasti proses-proses yang boleh ditambahbaik termasuk antaranya keperluan untuk mengautomasi beberapa proses tertentu. Semakan dan cadangan kami akan mengambilkira amalan terbaik industri bagi memastikan ianya disusun dengan rapi. Perkhidmatan Lain Antara kontrak khidmat luaran ("outsourcing") yang disediakan adalah menyediakan perkhidmatan perakaunan umum atau khusus. Perkhidmatan perakaunan umum termasuk penyediaan penyata kewangan Syarikat dan Kumpulan berdasarkan lembaran imbangan yang disediakan oleh pelanggan. Perkhidmatan ini sangat berguna untuk syarikat-syarikat besar yang masih kurang mahir dan berpengetahuan untuk menghasilkan penyata kewangan Syarikat/Kumpulan yang mematuhi MFRS untuk tujuan audit statutori. Perkhidmatan perakaunan khusus pula merangkumi penyediaan penggajian luar untuk pihak pengurusan. Ini sangat bermanfaat bagi syarikat-syarikat yang mempunyai ramai kakitangan dan melakukan pelbagai fungsi serta mempunyai kurungan gaji yang berbeza-beza seperti sebuah kilang yang mempunyai bilangan kakitangan yang tinggi dan memperuntukkan gaji lebih masa untuk kakitangannya. Pengurusan Perubahan/Transisi Korporat Kami akan memberikan nasihat bebas dan profesional terhadap Rancangan Penggantian ("Succession Planning") dan Pengurusan Transisi Korporat anda. Kami juga akan membantu anda untuk mendokumenkan dasar yang jelas berkaitan Rancangan Penggantian dan Transisi Korporat anda. Kami juga akan mengkaji pakej-pakej imbuhan dan syarat penyelesaian yang sesuai bagi pihak berkaitan termasuk penyelesaian bagi entiti berbentuk rakan kongsi. Khidmat Integrasi Sistem Kami bersedia untuk membantu anda membuat integrasi antara dua atau lebih sistem maklumat yang berbeza. Sebagai contoh integrasi antara sistem SAP dengan sistem-sistem lain yang digunapakai oleh pelanggan seperti sistem maklumat penggajian. Khairuddin Hasyudeen & Razi 04
05 PERKHIDMATAN PERCUKAIAN Dalam kita menuju ke arah pasaran global, pembentukan dan pelaksanaan peraturan baharu yang dikenakan ke atas pembayar cukai korporat dan individu memberi cabaran kepada mereka untuk memastikan pematuhan terhadap peraturan-peraturan percukaian tersebut. Kami di KHR memahami kerumitan yang dihadapi dalam menguruskan pelbagai keperluan cukai anda. Maka kami komited untuk membantu anda dan memberi sokongan bagi memastikan kepatuhan percukaian dilaksanakan tepat pada masanya. Selain itu, kami juga akan mengenal pasti dan mengoptimalkan peluang penjimatan cukai serta meminimalkan potensi liabiliti. Kami percaya jika keperluan percukaian anda telah dijaga dengan betul, anda akan dapat memberi perhatian sepenuhnya dalam mengutamakan perniagaan anda, dan tanggungjawab-tanggungjawab perniagaan yang lain. Dengan pengalaman kami di dalam industri percukaian ini, kami berupaya untuk memberi nasihat berdasarkan kepada keperluan industri anda yang lebih spesifik mengikut kesesuaian perusahaan anda. Pakar-pakar perunding kami berdedikasi untuk meningkatkan dan menambah nilai perkhidmatan kami dengan memfasilitasi pemahaman anda dalam perkara-perkara berkaitan percukaian. Kami juga akan memastikan usaha penyusunan semula strategi cukai yang akan dapat memaksimumkan nilai syarikat anda. Khairuddin Hasyudeen & Razi
PERKHIDMATAN : PERCUKAIAN NasihatPercukaian Kerumitan dalam perubahan fiskal dan komplikasi yang timbul daripada perkara percukaian memberi cabaran terhadap pembayar cukai individu dan juga korporat dalam mematuhi peraturan percukaian yang semakin ketat. Walaupun perkara ini mungkin membebankan kepada ramai orang, kami percaya bahawa cabaran ini boleh diatasi dengan pemahaman mendalam tentang isu dan keperluan percukaian tertentu, perancangan yang teliti dan strategik, dan juga pendekatan inovatif untuk mencari penyelesaian dalam mengurangkan risiko cukai anda. Khidmat Nasihat Cukai kami terdiri daripada Perancangan Cukai Individu dan Korporat, Strategi Percukaian Merentas Sempadan, Pengurusan Risiko Cukai, dan Perancangan Insentif Cukai. Kami akan memberikan penyelesaian yang disesuaikan mengikut keperluan percukaian anda bagi mencapai kedudukan cukai yang optimum dan mengurangkan kesan-kesan liabiliti cukai. Pengurusan Percukaian Kepatuhan adalah elemen penting dalam teras semua aktiviti percukaian kami. Perkhidmatan kami merangkumi Cukai Pendapatan, Cukai Pegangan, dan Cukai Keuntungan Harga Tanah (CKHT/RPGT) memberi tumpuan untuk menaikkan kecekapan proses perniagaan anda dengan memastikan kepatuhan kepada keperluan wajib peraturan cukai anda, serta garis masa yang selaras dengan tarikh akhir yang ditentukan oleh pihak berkuasa. Untuk memastikan segala aspek kepatuhan dipatuhi, kami menawarkan pelbagai khidmat pengurusan percukaian daripada menyedia dan menyelaras penyerahan borang penyata cukai, hinggalah menguruskan perwakilan dengan Lembaga Hasil Dalam Negeri Malaysia. Kami memanfaatkan pengetahuan dan pengalaman kami untuk keperluan anda dengan memberikan nasihat strategik dalam mengenal pasti dan menjamin penjimatan cukai, serta mengurus risiko, sekali gus membolehkan anda mendapat manfaat daripada prosedur cukai yang lebih teratur dan berkesan. TR Scan TR Scan adalah produk yang dikembangkan oleh kami sendiri bagi mengkaji semula dan menganalisis semua kedudukan cukai anda. Ini termasuk cukai persendirian serta entiti-entiti lain termasuk syarikat, yayasan, dan lain-lain. TR Scan akan menyediakan diagnostik pendahuluan berkaitan isu-isu yang memerlukan perhatian, seterusnya kami akan membantu anda menyelesaikan isu-isu tersebut. TR Scan berfungsi atas pendekatan berasaskan risiko. Khairuddin Hasyudeen & Razi 06
07 PERKHIDMATAN : PERCUKAIAN Cukai Tidak Langsung Para peniaga kerap terlepas pandang mengenai cukai tidak langsung yang boleh memberi kesan ke atas perniagaan mereka. Oleh kerana pasaran global yang semakin meluas, perubahan fiskal termasuk cukai tidak langsung boleh menyebabkan sesuatu beban kos yang besar dan isu permasalahan kepatuhan peraturan. Dalam mengatasi cabaran ini, khidmat Cukai Tidak Langsung kami yang merangkumi Cukai Jualan dan Cukai Perkhidmatan serta Duti Setem, akan membantu anda mengurus dan mengawal risiko cukai tidak langsung serta kekal patuh kepada peraturan tempatan dan juga antarabangsa. Kami akan bekerja secara proaktif bersama anda dan memahami industri spesifik anda secara mendalam, selain memudahkan usaha perancangan cukai tidak langsung anda. Kami juga akan membantu anda mencari peluang untuk skim insentif dan mengenal pasti isu percukaian yang memerlukan pembetulan bagi membantu anda mengurangkan liabiliti, sekaligus memaksimumkan peluang penjimatan cukai anda. Khairuddin Hasyudeen & Razi
LAIN-LAIN PERKHIDMATAN LAIN-LAIN PERKHIDMATAN Berbekalkan pengetahuan dan pengalaman dalam bidang perkhidmatan kewangan dan urus tadbir korporat melebihi dua dekad, kami komited dalam merangka jalan penyelesaian terhadap pelbagai risiko dan isu yang timbul dalam organisasi anda. Tenaga kerja profesional kami bersedia memberikan penyelesaian yang korporat dan mempertingkatkan nilai perusahaan anda. komprehensif dan menyeluruh bagi mencapai matlamat Pengurusan Risiko Syarikat Kami akan menilai risiko keseluruhan syarikat anda dan mengenalpasti kelemahan pada kawalan dalaman yang telah dilaksanakan bagi membantu anda menambahbaik pengurusan risiko syarikat sekaligus memudahkan syarikat anda mencapai matlamat korporatnya. juga akan memberikan cadangan penambahbaikan terhadap proses pengurusan risiko Syarikat bagi meningkatkan kecekapan dan kesedaran berkenaan pengurusan risiko di kalangan pekerja dan ahli-ahli Syarikat. Selain itu, kami Audit Dalam Kami yakin bahawa pendekatan strategik berasaskan penilaian risiko yang digunapakai oleh Juruaudit Dalam kami akan membantu anda meningkatkan prestasi dan kecekapan operasi unit-unit di dalam Syarikat anda. Melalui kerjasama erat dengan pihak anda, kami akan menyusun pendekatan Audit yang sesuai dengan keperluan perniagaan anda. Antara pendekatan/ perkhidmatan yang ditawarkan oleh kami adalah: Pembentukan sebuah Unit Audit Dalam dalam organisasi anda -Penyediaan fungsi Audit Dalam secara kontrak khidmat luaran ("outsourcing") -Audit secara konsep kerjasama ("co-sourcing") di mana kami akan membantu Unit Audit Dalam anda untuk menjalankan audit bagi fungsi-fungsi tertentu yang memerlukan kepakaran teknikal seperti audit sistem teknologi maklumat (IT) -Penilaian bebas dan semakan kualiti ke atas kerja-kerja Unit Audit Dalam anda Hasil pengetahuan mendalam dan bantuan penggunaan teknologi analitik dalam kerja-kerja audit kami, anda akan ditawarkan dengan perkhidmatan Audit Dalam yang berkualiti tinggi di samping memperolehi cadangan-cadangan penambahbaikan dalam kawalan dalaman dan tadbir urus korporat mengikut amalan terbaik industri ("industry best practices"). Khairuddin Hasyudeen & Razi 08
09 Kami telah bekerjasama dengan syarikat-syarikat bereputasi tinggi dan dinamik di seluruh Malaysia dan kami amat berbangga kerana menjadi sebahagian daripada enjin pertumbuhan ekonomi negara kita. Kami yakin bahawa pengalaman, pengetahuan, dan pendedahan dalam spektrum perniagaan yang luas di peringkat tempatan dan antarabangsa merupakan aset berharga kami dalam membimbing dan membantu para pelanggan kami demi mencapai kejayaan dan meningkatkan daya saing mereka. PELANGGAN KAMI Khairuddin Hasyudeen & Razi
Khairuddin Hasyudeen & Razi 10
11 PERKEMBANGAN KERJAYA Perkembangan kerjaya merujuk kepada proses berterusan dalam menguruskan kehidupan, pembelajaran, dan pekerjaan. Di KHR, kami memberi peluang serta pendedahan kepada kakitangan kami untuk menjadi akauntan yang profesional dan bertauliah. Kami menekankan suasana yang penuh dengan sokongan kepada kakitangan kami melalui latihan dalaman dan juga luaran bagi mencapai potensi tertinggi di dalam kerjaya mereka. Pihak KHR juga akan melengkapkan mereka dengan segala kemahiran yang diperlukan untuk lebih maju dan berdaya saing. KHR menawarkan biasiswa untuk calon-calon yang berjaya dalam semua Kelayakan Profesional: ICAEW, ACCA, MICPA-CAANZ, CPA AUSTRALIA & CIMA. Khairuddin Hasyudeen & Razi
ACCA Approved Employer Professional Development ICAEW Authorised Training Employer Khairuddin Hasyudeen & Razi ACCA Approved Employer Trainee Development Platinum Level 12
13 RAKAN-RAKAN KONGSI Ahmad Khairuddin Mat Salleh Rakan Kongsi Urusan Ahmad Khairuddin merupakan seorang graduan perakaunan daripada Universiti Kebangsaan Malaysia. Beliau merupakan ahli Malaysian Institute of Accountants (MIA), CPA Australia dan Persatuan Akauntan Percukaian Malaysia (MATA) . Sepanjang tahun-tahun kerjaya beliau, beliau telah memperoleh dan mengembangkan kemahiran meluas dalam pengauditan dan berpengalaman untuk menyediakan perkhidmatan teras syarikat ini kepada pelbagai pelanggan dengan memberi fokus kepada agensi-agensi kerajaan serta syarikat-syarikat berhubung dengan kerajaan. Pelanggan-pelanggan lain termasuklah seperti pembangunan hartanah, pembinaan, perkhidmatan, koperasi masyarakat, persatuan-persatuan, dan organisasi "non-profit". Ahmad Razi Mohd Noor Rakan Kongsi Ahmad Razi merupakan ahli Malaysian Institute of Accountants (MIA), CPA Australia dan Persatuan Akauntan Percukaian Malaysia (MATA). Beliau bertanggungjawab ke atas operasi dan perkembangan firma ini di Alor Setar, Kedah. Beliau mempunyai pengalaman yang luas di dalam bidang pengauditan, percukaian, dan nasihat perniagaan. Sebelum menjadi rakan kongsi KHR, beliau telah mengasaskan firma sendiri yang berpusat di Alor Setar selama enam tahun. Pengalaman beliau merangkumi pengauditan dan perundingan cukai untuk klien-klien yang terlibat dalam pelbagai sektor seperti perkilangan, perdagangan, pembangunan hartanah, dan pembinaan. Encik Ahmad Razi juga terlibat dalam pelbagai penyusunan semula, usaha wajar, tinjauan kawalan dalaman dan tugas-tugas audit penyiasatan. Khairuddin Hasyudeen & Razi
Datuk Mohd Arif Haji Yusa Rakan Kongsi Datuk Mohd Arif bertanggungjawab dalam menguruskan operasi pejabat kami di Melaka, dan berpengalaman dalam bidang pengauditan dan percukaian semenjak dari 1987. Beliau memegang Diploma Lanjutan dalam bidang Perakaunan daripada ITM, dan juga merupakan ahli Malaysian Institute of Accountants (MIA), CPA Australia dan Persatuan Akauntan Percukaian Malaysia (MATA). Beliau mempunyai pengalaman yang luas dalam Pengurusan Perakaunan Sektor Awam, dan dalam tugas-tugas audit kewangan bagi organisasi dan agensi kerajaan, institusi pengajian tinggi, serta syarikat-syarikat swasta. Selain itu, beliau juga terlibat dalam tugasan- tugasan seperti penilaian perniagaan dan ulasan kawalan dalaman. Ahmad Shahrul Haji Mohamed Rakan Kongsi Ahmad Shahrul merupakan graduan daripada Universiti Utara Malaysia dengan ijazah dalam bidang Perakaunan. Beliau juga ialah ahli kepada Malaysian Institute of Certified Public Accountants (MICPA), Malaysian Institute of Accountants (MIA), Certified Information Systems Auditor (CISA), Institute of Chartered Accountants Australia & New Zealand (CAANZ) dan Persatuan Akauntan Percukaian Malaysia (MATA). Beliau mempunyai pengalaman audit yang luas termasuk penglibatan audit dalam industri-industri seperti perbankan dan institusi kewangan, syarikat penerbangan, insurans, pembrokeran saham, pengangkutan dan logistik, harta dan perdagangan, dan pembuatan. Ahmad Shahrul juga terlibat dalam beberapa cadangan latihan kerja awam dan juga tugasan audit penyiasatan. Tengku Shahrizanny Tengku Abdullah Rakan Kongsi Tengku Shahrizanny bertanggungjawab menguruskan pejabat KHR di Kota Bharu, Kelantan. Beliau memegang Ijazah Sarjana Muda Perakaunan daripada UKM dan Ijazah Sarjana dalam Pentadbiran Perniagaan daripada UITM. Beliau menyertai KHR sejurus selepas graduasi pada tahun 1994 di pejabat Kuala Lumpur dan kemudiannya ditugaskan untuk menguruskan cawangan yang baru ditubuhkan di Kota Bharu, Kelantan pada tahun 1997. Tengku Shahrizanny merupakan ahli Malaysian Institute of Accountants (MIA), CPA Australia dan Persatuan Akauntan Percukaian Malaysia (MATA). Khairuddin Hasyudeen & Razi 14
15 CAWANGAN PEJABAT KHR KUALA LUMPUR B-5-7, Megan Avenue II, 12 Jalan Yap Kwan Seng, 50450 Kuala Lumpur KHR MELAKA No.20, Jalan TU 42, Taman Tasik Utama, Ayer Keroh, 75450 Melaka Telefon : +603 2710 7717 Telefon : +606 231 6617 / 6618 Faks : +603 2710 7727 Faks : +606 231 6619 E-mel : E-mel : E-mel : KHR ALOR SETAR 124, Tingkat 2, Kompleks Alor Setar, Lebuhraya Darul Aman, 05100 Alor Setar, Kedah KHR KOTA BHARU PT 65H-3, 1st Floor, Jalan Bayam, 15200 Kota Bharu, Kelantan Telefon : +609 748 8778 Telefon : +604 733 9782 Faks : +609 748 7887 Faks : +604 730 9353 E-mel : E-mel : Khairuddin Hasyudeen & Razi
B-5-7, Megan Avenue II, 12 Jalan Yap Kwan Seng, 50450 Kuala Lumpur Tel : +603 2710 7717 Fax : +603 2710 7727